text: Ein dag í februar fara allir næmingar á Glasi út at arbeiða fyri at veita stuðul til verkstaðsskúlan TAEPO í Bolivia. Tankin við Boliviahjálpini er, at ung fólk í okkara ríka parti av heiminum hava samhuga við teimum ungu úti í heimi, ið eru verri fyri.
text: #000003
text: Við úrtøkuni av einum arbeiðsdegi hjá næmingum her í Føroyum ber til at hjálpa ungum í Bolivia at fáa sær eina útbúgving, nakað, sum vit her í Føroyum ofta taka fyri givið.
text: #000004
text: Skúlin er ein kombineraður handverkara- og studentaskúli og hevur stóran týdning fyri útbúgvingarmøguleikarnar hjá ungum í økinum. Tey ungu fara ofta inn til býirnar í vón um at fáa okkurt arbeiði, men umstøðurnar í býunum fyri ung upprunafólk uttan útbúgving eru sera vánaligar. Foreldur at næmingum í TAEPO leggja tí ofta nógv fyri til at fáa ráð at lata minst eitt av børnunum ganga í skúla. Við handverkaraútbúgvingini hava tey nógv størri møguleika fyri at klára seg og fyri at stuðla familjum sínum fíggjarliga.
text: #000008
text: Peningurin, sum varð savnaður inn í 2015 fór serliga til tilfar til verkstøðini. Um ikki vit lata stuðul til amboð og tilfar, mugu næmingarnir sjálvir gjalda, og tað hava teir flestu als ikki møguleika fyri. Tí er alt ov lítið til av øllum, og tað, sum er, er slitið og illa farið. Eisini fór nakað av peningi til at gera vesi til næmingarnar á kostskúlanum. Hetta hevur ikki verið áður!
text: #000009